Diari Oficial de la Generalitat Valenciana


Sumari del DOGV 5758, del 08-05-2008 (2008/4512)

Assumpte civil 001234/2007. Notificació de la sentència a l'herència jacent d'Amparo Pons Jordán.
-------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4512


Data del document
:   25-02-2008

Organisme emissor
:   Jutjat de Primera Instància Número 17 de València

Tipus de document
:   Edicte

Descriptors 

:   * sistema judicial

Assumpte civil 001234/2007. Notificació de la sentència a l'herència jacent d'Amparo Pons Jordán. [2008/4512]  
«Sentència número 42/2008   
Jutge que la dicta: Paulino Fernández Cava  
Lloc: València  
Data: 25 de febrer de 2008  
Paulino Fernández Cava, magistrat jutge del Jutjat de Primera Instància número 17 de València, ha vist les actuacions de judici verbal número 1234/2007, sobre reclamació de quantitat derivada de quotes de la comunitat de propietaris en règim de propietat horitzontal, en què ha sigut part demandant la Comunitat de Propietaris de l'Edifici del Carrer de Ramón Gordillo, número 3, de València, representats per la procuradora Rosa Rodríguez Gil i amb la direcció lletrada de l'advocat Roque Gámbaro Royo, i part demandada l'herència jacent de Desamparados Pons Jordán, declarada en rebel·lia; i atés els següents:  
Antecedents de fet  
1. La procuradora Rosa Rodríguez Gil, en la representació que s'ha dit, va formular demanda de judici verbal, que per torn de repartiment va correspondre a este Jutjat, en la qual després d'al·legar els fets i fonaments de dret que va estimar aplicables al cas va acabar sol·licitant que es dictara sentència per la qual:  
a) Es declare que la demandada, com a copropietària i membre de la comunitat, hi deu la quantitat de 1.241,37 euros.  
b) Es condemne l'esmentada demandada a pagar a la comunitat actora la indicada quantitat de 1.241,37 euros.  
c) Es condemne l'esmentada, igualment, al pagament de les costes del judici.  
2. Admesa a tràmit la demanda, es va convocar les parts a judici, per a la celebració de la qual es va assenyalar el dia 25 de febrer de 2008.  
3. El dia assenyalat va comparéixer la demandant, que es va ratificar en la seua demanda. No va comparéixer la demandada, per la qual cosa va ser declarada en rebel·lia (article 442.2 de la Llei d'Enjudiciament Civil), i es va proposar i es va admetre prova documental.  
Fonaments de dret  
1. La rebel·lia del demandat (article 496 de la Llei d'Enjudiciament Civil) no suposa un assentiment tàcit, ni una admissió tàcita dels fets al·legats en la demanda i és a la part actora a qui correspon provar els fets constitutius de la seua pretensió i al demandat els que impedisquen, extingisquen o enerven l'eficàcia jurídica dels fets constitutius de la pretensió provats per la part demandant (article 217.2 i 3 de la Llei d'Enjudiciament Civil).  
El certificat del Registre Civil de València acredita la defunció de Desamparados Pons Jordán, el dia 30 d'octubre de 2006.  
El certificat de l'administrador de la comunitat i els rebuts aportats demostren que la finada devia a la comunitat actora, com a propietària de l'habitatge porta 12, la quantitat de 1.241,37 euros.   
Per tant, la demanda ha de ser estimada, atés que la nostra jurisprudència ha reconegut reiteradament la capacitat per a ser part processal l'herència jacent d'una persona finada.  
2. Mitjançant l'aplicació de l'article 394 de la Llei d'Enjudiciament Civil, les costes processals s'han d'imposar a la part demandada.  
Vists els preceptes citats i els altres aplicables a este cas, en nom del rei (art. 117.1 de la Constitució).  
Dispositiva  
Que, amb l'estimació de la demanda formulada per la procuradora Rosa Rodríguez Gil, condemne l'herència jacent de Desamparados Pons Jordán, a pagar a la Comunitat de Propietaris de l'Edifici del Carrer de Ramón Gordillo, número 3, de València, la quantitat de 1.241,37 euros i interessos legals, així com el pagament de les costes ocasionades per este procés.  
Manera d'impugnació: mitjançant un recurs d'apel·lació davant l'Audiència Provincial de València (art. 455 LECn).  
El recurs es prepararà a través d'un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (art. 457.2 LECn).   
Esta és la sentència, que pronuncie, mane i firme».  
I perquè valga de notificació en forma a herència jacent d'Amparo Pons Jordán, expedisc la present cèdula.  
València, 25 de febrer de 2008.- El secretari judicial: César Manuel Barona Sanchis.